༄༅། །འཕགས་པ་འོད་ཟེར་དྲི་མེད་ཀྱི་དབང་ཆོག
བཞུགས་སོ། །
༈ ད་ནི་དེ་བཞིན་གཤེགས་པའི་གཙོ་བོར་གྱུར་པ་འཕགས་པ་འོད་ཟེར་དྲི་མེད་ཀྱི་དབང་
བསྐུར་བ་བཤད་པར་བྱ་སྟེ། དེ་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་
ལ་བསྙེན་པ་བྱ་བ་ནི་བྱ་བ་སྤྱི་རྣམ་ལས་བཤད་པའི་སློབ་དཔོན་མཚན་ཉིད་དང་ལྡན་པ་ལ།
སློབ་མ་མཚན་ཉིད་དང་ལྡན་པ་ནང་གཤིན་པ་ཉི་ཤུ་རྩ་ལྔའི་བར་གང་ཡང་རུང་བ་གཙང་སྦྲ་དང་
ལྡན་པས། སློབ་དཔོན་ལ་མཎྜལ་ཕུལ་ཏེ་པུས་མོ་བཙུགས་ཐལ་མོ་སྦྱར་ནས། རྡོ་རྗེ་སློབ་
དཔོན་བདག་ལ་འཕགས་པ་འོད་ཟེར་དྲི་མེད་ཀྱི་དཀྱིལ་འཁོར་དུ་དབང་བསྐུར་བ་བསྩལ་དུ་
གསོལ། ཞེས་ལན་གསུམ་ལ་སོགས་པས་གསོལ་བ་འདེབས་པར་བྱེད་པས། སློབ་མ་ཉིད་དུ་
ཁས་ལེན་པར་བྱེད་པ་ལ་ཁྱེད་ཉིད་དཀྱིལ་འཁོར་དུ་དབང་བསྐུར་བའི་ཡོ་བྱད་རྣམས་སྟ་གོན་
གྱིས་ཤིག །ཡུལ་དུས་འདི་ལྟ་བུར་དབང་བསྐུར་བར་བྱའོ། །ཞེས་བརྗོད་ནས། རྒྱ་མཚོ་ཆེན་
པོའི་འཇུག་ངོགས་དང་ཉེ་བའམ། གྲོང་ཁྱེར་ཆེན་པོའི་བྱང་ཤར་གྱི་ཕྱོགས་སུ། ཉེ་རིང་རན་པར་
དཀྱིལ་འཁོར་གྱི་སློབ་དཔོན་སོང་སྟེ། ལོ་མའི་སྤྱིལ་བུ་བྱས་ལ་ཞག་བདུན་ནམ་ཟླ་བ་ཕྱེད་ཀྱི་
བར་དུ་གཅིག་པུར་ཤིན་ཏུ་དབེན་པར་མཚམས་བཅད་ནས། གཙོ་བོའི་སྔགས་འབུམ་ཕྲག་
གཅིག་དང༌། འཁོར་གྱི་སྔགས་ཁྲི་ཕྲག་གཅིག་ལ་སོགས་པ་ཐུན་གསུམ་གྱི་སྒོ་ནས་ཚོག་
བཞིན་བཟླས་པར་བྱའོ། །ས་ཆོག་ནི་ཚེར་མ་དང་གྱོ་དུམ་དང༌། ངམ་གྲོག་ལ་སོགས་པ་སྤངས་
པ་མཐོ་དམན་སྙོམས་ཤིང་གཙང་ལ་སྣུམ་པ་བྱང་ཤར་དུ་གཞོལ་བར། དུས་བཟང་པོ་དང་ཡོ་
བྱད་འབྱོར་པ་དང༌། བླ་མས་གནང་བ་ལ་སོགས་པའི་ཚེ། ༀ་བཛྲ་ཨ་མྲྀ་ཏེ་ཧཱུཾ། ཞེས་པའི་ལས་
སྔགས་བཟླས་ཤིང༌། དཀྱིལ་འཁོར་ཉིས་འགྱུར་གྱི་རྒྱར་ཁྲུ་དོ་ཙམ་བརྐོས་ལ་རྡོ་བ་དང༌། སོལ་
བ་དང་རུས་པ་དང༌། སྐྲ་ཤད་དང༌། ཁྱད་པར་སྲོག་ཆགས་ལ་སོགས་པའི་སྐྱོན་བསལ་ལ། དྲི་
-334-

སྔགས་ལ་འཇུག་པའི་སྒོ་ལས། འཕགས་པ་འོད་ཟེར་དྲི་མེད་ཀྱི་སྐོར།
ཞིམ་པོས་སྦྲུས་པའི་ལས་མཐུན་གྱིས་སས་བཀང་ནས།
ལས་ཐམས་ཅད་པའི་སྤོས་ཆུས་
གདབ་ཅིང་འཐས་པར་བཅགས་ཏེ། ངོས་སྙོམས་ནས། བ་ཡི་ལྕི་བ་ས་ལ་མ་ལྷུང་བ་བ་ཡི་
གཅིན་དང་བསྲེས་པས་བྱང་ཤར་ནས་ཁྱབ་པར་བྱུགས་ཏེ། དེའི་དབུས་སུ་ཁུང་བུ་གཅིག་
བརྐོས་ནས་ལས་སྔགས་བཟླས་ཤིང་ལས་དང་མཐུན་པའི་སྨན་དང་། འབྲུ་རྣམས་དང་བཅས་
པའི་རིན་པོ་ཆེའི་གཏེར་བཅུག་སྟེ། སྔར་ལྟར་ངོས་བསྙོམས་ནས། ༀ་ཀཱི་ལི་ཀཱི་ལི། བཛྲ་བཛྲ་
བྷུར་བྷན་དྷ་སྭཱཧཱ། ཞེས་པའི་སྔགས་བཟླ་ཞིང་ལག་པ་གཡོན་པས་ས་ལ་རེག །གཡས་པས་བ་
བྱུང་ལྔ་ལ་སྔགས་དེ་ཉིད་བཟླས་པའི་བསང་གཏོར་བྱ་ཞིང་ཁྱད་པར། ཨོཾ་ཛ་ཡ་ཨུཥྞི་ཥ་ཛྭ་ལ་ཛཱ་
ལ། བན་དྷ་བན་དྷ། ད་མ་ད་མ། ཧཱུཾ་ཧཱུཾ་ཧཱུཾ་ཧོ་ཧ་ན་ཧཱུཾ། ཞེས་བཟླས་ཤིང་དེའི་དོན་བསམས་ཏེ།
བསང་གཏོར་སྔ་མ་ལྟར་བྱའོ། །གལ་ཏེ་ཟུག་རྔུའི་ཉེས་པ་དབྱུང་མི་ནུས་པའམ། དབྱུང་མི་
དགོས་པ་དང༌། དྲང་སྲོང་གི་གནས་ལ་སོགས་པ་གཉུག་མར་གནས་པའི་ས་གཞི་ལ་ནི་བྱི་དོར་
ལེགས་པར་བྱས་ནས་ལག་པས་རེག་ཅིང༌། སྔར་ལྟར་བསང་གཏོར་བྱས་ལ་རང་ཉིད་དཀྱིལ་
འཁོར་དབུས་སུ་འདུག་ནས། དཀྱིལ་འཁོར་གྱི་མངོན་རྟོགས་བཟླས་པའི་བར་བྱས་ཏེ། སྔར་
བཤད་པ་ལྟར་ལས་སྔགས་ཀྱིས་བསང་གཏོར་བྱའོ། །དེ་ནས་སེང་ལྡེང་གི་ཕུར་བུ་སོར་བརྒྱད་
པ་ལ་ལས་ཐམས་ཅད་པའི་སྔགས་བརྒྱ་རྩ་བརྒྱད་བཟླས་ཏེ། ཕྱོགས་བཞི་མཚམས་བརྒྱད་དུ།
ན་མཿ ས་མནྟ་བཛྲ་ནཱཾ། ཨ་ཀོ་ཊ་ཡ། ས་མེ་མཧཱ་ཙཎྜ་ལི་ཕཊ་ཕཊ་ཕཊ། སརྦ་ཏྲ་རཀྵ་ན་ཏྲ་ཊ་མ་
ཊ་མ་ཊ་ཕཊ་ཞེས་བཟླས་ཞིང༌། རྡོ་རྗེ་ཐོ་བས་གདབ་པར་བྱ་སྟེ། རྡོ་རྗེ་གཏུམ་པོས་བགེགས་
རྣམས་ཀྱི་སྤྱི་བོ་ནས་ཕུག་གསེར་གྱི་ས་གཞི་ལ་ཐུག་པར་བསམ་མོ། །དེ་ནས་སློབ་མ་རྣམས་
ཁྲུས་བྱས་ལ། ལས་སྔགས་བདུན་བདུན་བཟླས་པའི་བུ་མོ་གཞོན་ནུ་མས་བཀལ་བའི་སྲུང་
སྐུད་སུམ་སྒྲིལ་དཔུང་པ་ལ་སོགས་པར་བཏགས་ཏེ། ལས་ཀྱི་ལྷས་སློབ་མའི་སྒོ་གསུམ་བསྲུང་
བའི་ཏིང་ངེ་འཛིན་དང་ལྡན་པས་སྔགས་བཟླས་ཤིང༌། མདུད་པ་བོར་བས་སློབ་མ་རྣམས་
-335-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཡོངས་སུ་བཟུང་ཞིང་བགེགས་མེད་པར་བྱའོ། །སྟ་གོན་གྱི་ཆོ་ག་ནི་གཙང་སྦྲ་དང་ལྡན་པས་
དཀྱིལ་འཁོར་གྱི་གནས་བྱི་དོར་བྱས། བ་བྱུང་གིས་བྱུགས་ཏེ། ལས་སྔགས་ཀྱིས་བསང་གཏོར་
བྱས་ལ། དེའི་དབུས་སུ་དྲིའི་དཀྱིལ་འཁོར་སོར་བཅུ་གཉིས་པ་བྱས་ཏེ། ཛི་ན་ཛིཀ་གམ་ལྷ་རང་
རང་གི་སྔགས་ལན་བདུན་བདུན་བཟླ་ཞིང༌། ཁ་ཤར་དུ་བལྟས་ནས་ཀུ་ཤའི་གདན་ལ་འདུག་
སྟེ། དབུས་སུ་བཅོམ་ལྡན་འདས་ཤཱཀྱ་ཐུབ་པ་ཞེས་སོགས་སྙིང་པོའི་ལྷ་སོ་སོའི་མིང་བརྗོད་
པའི་མོད་ལ་ལྟ་སོ་སོ་ཡིད་ལ་བསམ་པར་བྱའོ། །དེ་ནས་འཆད་པར་འགྱུར་བ་ལྟར་སྔགས་དང་
ཕྱག་རྒྱ་དང་ལྡན་པའི་ཉེར་སྤྱོད་ལྔས་མཆོད་དོ། །དེ་ནས་དབང་བསྐུར་བའི་བུམ་པ་མཚན་ཉིད་
དང་ལྡན་པ་འབྲུ་ལ་སོགས་པ་ཀུན་དང་ལྡན་པར་ཆུ་གཙང་མ་ཅུང་ཟད་བླུག་པ་བསང་སྦྱང་བྱས་
ནས། བསྙེན་སྔགས་བརྒྱ་རྩ་བཟླས་ཏེ། ལས་སྔགས་བཟླས་པའི་སྤོས་ཆུས་མཆོད་ཡོན་
གཟུངས་ཆུ་ལ་ཕུལ་ནས། ལས་དང་མཐུན་པའི་མེ་ཏོག་ཀྱང་བཅུག་སྟེ། བདུག་སྤོས་ཀྱིས་
བདུག་པར་བྱ་ཞིང་ཕྱི་དེ་ཉིན་པར་ཡང་དུས་གསུམ་དུ་དཀྱིལ་འཁོར་གྱི་སྔགས་བཟླས་ནས།
མངོན་པར་དབང་བསྐུར་བར་བྱ་བ་ཡིན་ནོ། །དེ་ནས་སྔར་ཡོངས་སུ་བཟུང་བའི་སློབ་མ་རྣམས་
ཁྲུས་བྱས་ཤིང་གོས་གཙང་མ་གོན་ནས། བླ་མ་ལ་ཕྱག་བྱ་ཞིང་མཎྜལ་ཕུལ་ལ་ཤར་ཕྱོགས་སུ་
བལྟས་ཏེ། པུས་མོ་བཙུགས་ཤིང་མེ་ཏོག་དང་བཅས་པའི་ཐལ་མོ་སྙིང་གར་སྦྱར་ནས། དགའ་
ཆེན་ཁྱོད་བདག་སྟོན་པ་སྟེ། །སློབ་དཔོན་ཁྱོད་ནི་དགོངས་སུ་གསོལ། །བྱང་ཆུབ་ཆེན་པོའི་ཚུལ་
བསྟན་པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་ཉིད་བདག་ལ་སྩོལ། །བྱང་ཆུབ་
སེམས་ཀྱང་བདག་ལ་སྩོལ། །སངས་རྒྱས་ཆོས་དང་དགེ་འདུན་ཏེ། །སྐྱབས་གསུམ་དག་ཀྱང་
བདག་ལ་སྩོལ། །ཐར་པ་ཆེན་པོའི་གྲོང་མཆོག་ཏུ། །མགོན་པོས་བདག་ནི་གཞུག་ཏུ་གསོལ། །
ཞེས་ལན་གསུམ་གསོལ་བ་འདེབས་སུ་བཅུག་ལ། བླ་མས། སྔགས་ཀྱི་དངོས་གྲུབ་དོན་
གཉེར་གང༌། །དཀྱིལ་འཁོར་འདིར་ནི་གཞུག་བྱ་སྟེ། །བསོད་ནམས་འདོད་པས་དེ་ལས་གཞན། །
-336-

སྔགས་ལ་འཇུག་པའི་སྒོ་ལས། འཕགས་པ་འོད་ཟེར་དྲི་མེད་ཀྱི་སྐོར། ༤༽
བདག་གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་བྱས་ཏེ། །འཇིག་རྟེན་ཕ་རོལ་
དོན་གཉེར་ན། །བློ་ལྡན་དཀྱིལ་འཁོར་གཞུག་བྱ་སྟེ། །ཚེ་འདིའི་འབྲས་བུ་འདོད་མི་བྱ། །གལ་
དེ་འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར། །འཇིག་རྟེན་ཕ་རོལ་ལ་
དམིགས་ན། །འབད་པ་མེད་པར་འདི་འབྲས་འགྲུབ། །ཞེས་བརྗོད་ལ། དེ་རྣམས་ཀྱི་དོན་བཤད་
དེ། ཁམས་གསུམ་འཁོར་བ་ལ་ཞེན་པ་ཟློག་ནས། རྫོགས་པའི་སངས་རྒྱས་དོན་དུ་གཉེར་
ཞིག་ཅེས་གདམས་ལ། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་མི་དགེ་སོ་སོར་
བཤགས། །དགེ་བ་ཀུན་ལ་རྗེས་ཡི་རང༌། །ཆོས་འཁོར་མ་ལུས་བསྐོར་དུ་གསོལ། །མྱ་ངན་མི་
འདའ་བདག་གསོལ་འདེབས། །བྱང་ཆུབ་སྙིང་པོ་མཆིས་ཀྱི་བར། །བདག་གི་ལུས་ཀུན་རྟག་
ཏུ་དབུལ། །དགེ་བས་འགྲོ་བ་མ་ལུས་པ། །མྱུར་དུ་སངས་རྒྱས་ཐོབ་པར་ཤོག །འགྲོ་རྣམས་
བསྒྲལ་འདོད་བསམ་པ་ཡིས། །སངས་རྒྱས་ཆོས་དང་དགེ་འདུན་ལ། །བྱང་ཆུབ་སྙིང་པོར་
མཆིས་ཀྱི་བར། །རྟག་པར་བདག་ནི་སྐྱབས་སུ་མཆིས། །ཤེས་རབ་སྙིང་རྗེ་དང་བཅས་པས། །
བརྩོན་པས་སེམས་ཅན་དོན་དུ་བདག །སངས་རྒྱས་མདུན་དུ་གནས་བྱས་ཏེ། །རྫོགས་པའི་
སངས་རྒྱས་ཐོབ་པར་བགྱི། །ཞེས་ལན་གསུམ་གྱིས་སེམས་བསྐྱེད་ཀྱི་སྡོམ་པ་བཟུང་ནས།
ལས་སྔགས་ཀྱིས་སློབ་མ་ལ་བསང་གཏོར་བྱས་པ། བྱུག་སྤོས་ཀྱིས་བསྐུས་པའི་ལག་པ་སློབ་
མའི་མགོ་ལ་བཞག་བཞིན་དུ། ཧྲཱིཿཥྚི་ལན་བདུན་བཟླ་ཞིང༌། དེའི་རྗེས་སུ་ཧཱུྃ་ཡང་ཡང་བཟླས་
པས། སྤྱི་བོ་ནས་རྐང་མཐིལ་གྱི་བར་དུ་གདོན་དང་བགེགས་ཐམས་ཅད་བསྐྲོད་པར་བསམ་
ཞིང་། ཧཱུཾ་བཟླས་པའི་བསང་གཏོར་གྱིས་སྤྱི་བོར་བྲན་ཏེ། གུ་གུལ་དང་སྤོས་དཀར་ལ་སོགས་
པའི་བདུག་སྤོས་ཀྱིས་གསང་གནས་ནས་བདུགས་པས་རུས་པའི་མཐར་ཐུག་པར་ནད་དང་
གདོན་ཐམས་ཅད་ཕྱིར་ཕྱུང་ནས་སྔགས་དང་ཕྱག་རྒྱ་རྣམས་ཀྱིས་བསྲུངས་ཏེ། སླར་མི་འཇུག་
པར་བསམ་མོ། །དེ་ནས་སློབ་མ་བྱང་ཕྱོགས་སུ་ཁ་བལྟས་ཤིང་ཐལ་མོ་སྦྱར་ཏེ་འཁོད་པ་ལ།
-337-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གོ་རིམ་བཞིན་དུ་སོ་ཤིང་སྦྱིན་པར་བྱ་སྟེ། དེ་ཡང་སྲིད་དུ་སོར་བཅུ་གཉིས་པ་སྤོས་ཆུས་བཀྲུས་
པ། ཧཱུཾ་ལན་བདུན་བཟླས་པའི་དྲི་བཟང་གིས་བླུགས་ཤིང༌། བདུག་སྤོས་བདུག་པ་མགོ་བོ་ལ་
མེ་ཏོག་གི་ཕྲེང་བ་བཅིངས་པ། སློབ་མ་ཁ་ཤར་དུ་ལྟས་པ་འཛིན་དུ་བཅུག་སྟེ། ཅང་མི་སྨྲ་བར་
སོ་ཤིང་གི་རྩེ་མོས་སོ་ལ་བྲུད་ཅིང་ཅུང་ཟད་ཟོས་ནས། ཆེད་དུ་འཛུགས་པའི་རེ་བ་ལ་མི་ལྟོས་
པས་དྲིའི་དཀྱིལ་འཁོར་གྱི་དྲུང་དུ་དོར་བས་མེ་ཏོག་མགོ་བོ་ཕྱོགས་བཞིར་བསྟན་ན། སྟེང་དུ་
མཆོག་གི་དངོས་གྲུབ། ཤར་དུ་བལྟས་ན། དངོས་གྲུབ་འབྲིང་ངོ༌། །བྱང་དང་མཚམས་སུ་
བལྟས་ན་འཇིག་རྟེན་པའི་དངོས་གྲུབ། ནུབ་ཏུ་དངོས་གྲུབ་རིང་བར་བཤད་དོ། །དེ་ནས་སློབ་
མ་རྣམས་ཁ་ཤར་རམ་བྱང་དུ་བསྟན་ཏེ། ཙོག་པུར་འདུག་ནས་པུས་མོ་གདངས་ཏེ་ཕྱིར་བསྟན་
ལག་པ་གཉིས་དེའི་བར་དུ་བཞག་ལ་སྒྲ་དང་དབུ་བ་མེད་པའི་ཆུ་གཙང་བླངས་ཏེ།
གཡས་པའི་སོར་མོར་ལག་མཐིལ་དུ་ཟེ་འབྲུ་ལྟར་བྱས་པས་ཆུ་དེ་ནས་བླངས་ནས་ཁ་དང་རྣ་
བ་གཉིས་དང༌། མིག་གཉིས་དང༌། སྣ་གཉིས་དང༌། དཔུང་པ་དང༌། སྤྱི་བོ་དང་ལྟེ་བ་ལ་རེག་པ་
ལན་གཉིས་སམ་གསུམ་ལ་སོགས་པས་ཉེ་རེག་བྱ་སྟེ། ཆུ་ཧུབ་གསུམ་འཐུངས་ནས། ལག་པ་
ནས།
ལས་
གཡས་ཀྱིས་མཆུ་ལན་གཉིས་སུ་ཕྱིས་ནས་གྲལ་རིམ་བཞིན་འཁོད་ལ་རེ་རེ་ལ་ཡང༌།
སྔགས་བཟླས་པའི་སྤོས་ཆུ་ཁྱོར་བ་བདུན་བདུན་བླུད་དེ། སློབ་མ་རྣམས་ལངས་ནས་དཀྱིལ་
འཁོར་གྱི་ཁང་པའི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ། །དེ་ནས་སློབ་དཔོན་རང་ཉིད་ནང་
དུ་སོང་སྟེ། དཀྱིལ་འཁོར་གྱི་ལྷ་ལ་མཆོད་ལ། ལངས་པའམ་པུས་བཙུགས་ནས། སྤོས་རེང་
དང་རྡོ་རྗེ་དྲིལ་བུ་འཛིན་ཅིང་འཁྲོལ་བས། ཤཱཀྱའི་གཙོ་བོ་བཅོམ་ལྡན་འདས། །རིག་སྔགས་
རྒྱལ་ལ་ཕྱག་འཚལ་ལོ། །སློབ་མ་རྣམས་ལ་བརྩེ་བ་དང་ །ཁྱེད་རྣམས་ལ་ཡང་མཆོད་པའི་
ཕྱིར། །མགོན་པོ་ཐུགས་རྗེའི་བདག་ཉིད་ཅན། །དཀྱིལ་འཁོར་བདག་ནི་བྲི་བར་འཚལ། །འགྲོ་
བའི་འཁོར་ལོ་སྟོན་མཛད་པའི། །སངས་རྒྱས་བདག་ལ་དགོངས་སུ་གསོལ། །བཅོམ་ལྡན་
-338-

སྔགས་ལ་འཇུག་པའི་སྒོ་ལས། འཕགས་པ་འོད་ཟེར་དྲི་མེད་ཀྱི་སྐོར། ༢༤༽
བདག་ནི་གུས་པ་ལ། །དེ་བས་བཀའ་དྲིན་གནང་བར་རིགས། །འབྲས་གནས་བྱང་ཆུབ་སེམས་
དཔའ་དང༌། །སྔགས་ཀྱི་ལྷ་གཞན་གང་ལགས་དང༌། །འཇིག་རྟེན་སྐྱོང་བའི་ལྷ་རྣམས་དང༌། །
གང་ཡང་འབྱུང་པོ་མཐུ་ཆེན་དང༌། །སེམས་ཅན་བསྟན་ལ་མངོན་དགའ་བ། །གང་སུ་རྡོ་རྗེའི་
སྤྱན་མངའ་རྣམས། །བདག་ལ་དགོངས་པར་མཛད་དུ་གསོལ། །བདག་མིང་འདི་ཞེས་བགྱི་བ་
ཡིས། །འོད་ཟེར་དྲི་མེད་དཀྱིལ་འཁོར་ནི། །ཡོ་བྱད་ཅི་འབྱོར་པ་དག་གིས། །འགྲོ་བ་དག་ཕྱིར་
བདག་འབྲི་ན། །བདག་དང་སློབ་མར་བཅས་པ་ལ། །རྗེས་སུ་བརྩེ་བར་ཉེར་དགོངས་ནས། །
ཚོགས་པ་ཐམས་ཅད་དཀྱིལ་འཁོར་དུ། །བྱིན་གྱིས་བརླབ་པ་མཛད་དུ་གསོལ། །ཞེས་གསོལ་
བ་ལན་གསུམ་བཏབ་ནས། མཆོད་ཡོན་དབུལ་བ་སྔོན་དུ་འགྲོ་བས་དྲིའི་དཀྱིལ་འཁོར་གྱི་ལྷ་
རྣམས་ཆོ་ག་བཞིན་དུ་གཤེགས་སུ་གསོལ་ཏེ། སྡིག་པ་ཅི་ཡང་མི་བྱ་ཞིང༌། །ཞེས་པ་ལ་སོགས་
པས་ཆོས་བཤད་ནས། དཀྱིལ་འཁོར་དེའི་ཕྱི་རོལ་བྱང་ཤར་དུ་ཀུ་ཤ་བཏིང་བའི་ས་གཞི་ལ།
སློབ་མ་རྣམས་ཤར་ཕྱོགས་སུ་སྔས་བསྟན་ཏེ། སེང་གེའི་ཉལ་ཐབས་ཀྱིས་ཉལ་དུ་གཞུག་གོ །
དེ་ནས་ནང་པར་རྨི་ལམ་བཟང་ངན་དྲིས་ལ། ངན་ན་བ་ཡི་མར་ལ་ཞི་བའི་བསྲེག་བླུགས་བརྒྱ་
རྩ་བརྒྱད་བྱའོ། །དངོས་གཞིའི་ཆོག་ལ་དཀྱིལ་འཁོར་ཐིག་ཚོན་སོགས་ཀྱིས་གྲུབ་པ་ནི། དེའི་
ཕྱི་དེ་ཉིན་ཉི་མ་ཤར་བ་སློབ་དཔོན་དང་སློབ་མ་རྣམས་ཀྱིས་ཁྲུས་དང་ཉེ་རེག་བྱས་ནས། གོས་
གཙང་མ་གྱོན་ཞིང་མ་ཡེངས་པར་དཀྱིལ་འཁོར་གྱི་དྲུང་དུ་སོང་ནས། ལས་ཐམས་ཅད་པའི་
སྔགས་ཀྱིས་བསང་གཏོར་བྱས་ལ་ཁྲུ་བཅུ་སོགས་གཞོན་ནུ་མས་བཀལ་བའི་སྐུད་པ་སྔར་
བཞིན་དུ་ལོངས་མ་སྤྲད་པའི་གསར་པ་གཙང་མ་དྲི་མ་མེད་པ་རེག་ན་བདེ་བ། སྦོམ་ཕྲ་རན་པ།
སྦོམ་ཕྲ་དང་